फोटो: बाएं से...शंकरसिंह वाघेला और भरतसिंह सोलंकी
अहमदाबाद। गुजरात प्रदेश कांग्रेस समिति के अध्यक्ष भरतसिंह सोलंकी ने सोमवार को इस बात से इंकार किया कि उनका विधानसभा में नेता प्रतिपक्ष तथा पार्टी के वरिष्ठ नेता एवं पूर्व मुख्यमंत्री शंकरसिंह वाघेला के साथ किसी तरह का मतभेद है।
सोलंकी ने यहां पार्टी के प्रदेश मुख्यालय राजीव गांधी भवन में कांग्रेस के 131 वें स्थापना दिवस के अवसर पर राष्ट्रध्वज फहराने के बाद पत्रकारों से बातचीत में कहा कि पार्टी में किसी तरह का मतभेद नहीं है और यह पूरी तरह एकजुट होकर 2017 के विधानसभा चुनाव में जीत के लिए काम कर रही है। उन्होंने कहा कि वाघेला, वह और पूर्व अध्यक्ष सिद्धार्थ पटेल, वरिष्ठ नेता शक्तिसिंह गोहिल सभी मिल कर पार्टी की बेहतरी के लिए एक साथ काम कर रहे हैं।
गौरतलब है कि दोनो नेताओं के बीच मतभेद की अटकले हाल में तब और तेज हो गयी थीं जब श्री वाघेला नवनिर्वाचित नगर निगमों में विपक्ष के नेताओं के चयन के लिए आयोजित पार्टी बैठक में नहीं आए थे। सोलंकी ने कहा कि वह कल ही घुटने का अॉपरेशन कराने वाले वाघेला से मिले थे और उनके शीघ्र स्वास्थ्य लाभ की कामना की थी। उन्होंने कहा कि वाघेला उनके वरिष्ठ है। उन्होंने कहा कि हाल में हुए स्थानीय निकाय के चुनावों में जनता के समर्थन से मिली जीत को आगामी विधानसभा चुनाव में पार्टी दोहराएगी।
hin_Deva hin_Deva hin_Deva hin_Deva